section_heading: <center> Velika nagrada Rusije</center>
paragraph_text: McLaren je u tom trenutku imao Norrisa i Ricciarda na vodeće dvije pozicije ispred Hamiltona, Péreza i Alonsa koji još nisu bili u boksu. Verstappen se probio na šesto mjesto iza Alonsa kojega nije uspio prestići nekoliko krugova, a Ricciardo je u boksu medium gume zamijenio hardom uz probleme s prednjim desnim kotačem i vratio se na 14. mjesto. Hamilton je u boks ušao u 27. krugu i medium zamijenio hardom vrativši se na deveto mjesto, dok ga je Verstappen slijedio i hard zamijenio mediumom nakon čega je bio dvanaesti. Vodeći Norris u boks ulazi u 28. krugu, te se vraća na četvrto mjesto iza Péreza, Alonsa i Leclerca koji još nisu bili u boksu nakon starta na hard gumama.